Vest-Finnmark

Vest-Finnmark er et distrikt i den vestlige delen av Finnmark fylke, mellom fylkesgrensen mot Troms i vest og Sværholthalvøya i øst, som omfatter områdene tilknyttet Altafjorden, øyene i Lopphavet, Porsangerhalvøya, Porsangerfjorden og det meste av Finnmarksvidda. Vest-Finnmark dekker et areal på 29 880,72 km² med til sammen 47 460 innbyggere (1. januar 2015)Statistisk sentralbyrå: Kvartalsvise befolkningsendringer 1. januar 2015, fordelt på de ni kommunene Alta, Loppa, Hasvik, Hammerfest, Måsøy, Nordkapp, Porsanger, Kautokeino og Karasjok. De tre byene i distriktet er Alta, Hammerfest og Honningsvåg.

Vest-Finnmark inngår i Tiltakssonen i Finnmark og Nord-Troms, som omfattes av særlig gunstige distriktspolitiske bestemmelser.

 Kommuner i Vest-Finnmark 

Vest-Finnmark er inndelt i ni kommuner:

NummerKartNavnAdm.senterFolketallArealMålform560125px|center|Alta kommune AltaBokmål560325px|center|Hammerfest kommune  HammerfestNøytral561225px|center|Kautokeino kommune KautokeinoBokmål561425px|center|Loppa kommune ØksfjordBokmål561625px|center|Hasvik kommune BreivikbotnBokmål561825px|center|Måsøy kommune HavøysundBokmål562025px|center|Nordkapp kommune HonningsvågNøytral562225px|center|Porsanger kommune LakselvBokmål561025px|center|Karasjok kommune KarasjokBokmål

Kommuneinndelingshistorikk
I 1838 ble området inndelt i Alta-Talvik, Loppa, Hammerfest og Kistrand kommuner. Av Alta-Talvik ble Alta skilt ut som en egen kommune i 1863. Av Loppa ble Hasvik skilt ut som egen kommune en gang mellom 1853 og 1862. Av Hammerfest ble Måsøy skilt ut som egen kommune i 1839. Hammerfest by ble egen kommune i 1852, mens Hammerfest landkommune ble delt i Kvalsund og Sørøysund kommuner i 1869. Av Kistrand ble Kautokeino og Kjelvik (nå Nordkapp) skilt ut som egne kommuner i 1861, mens Karasjok ble utskilt fra Kistrand i 1873. I 1964 ble Talvik innlemmet i Alta, og det ble gjennomført mange grensereguleringer i distriktet. I 1992 ble Sørøysund innlemmet i Hammerfest kommune. 1.1.2020 ble Kvalsund kommune slått sammen med Hammerfest kommune.

 Administrative inndelinger 
 Distriktet omfatter det tidligere Vestfinnmarken fogderi, i 1853 delt i Alten fogderi og Hammerfest fogderi.
 Kautokeino og Karasjok deltar i regionrådet Ávjovárri urfolksregion, de øvrige kommunene deltar i Vest-Finnmark Rådet.
 Kommunene utgjør sammen med Kvænangen i Nord-Troms domsmyndighetsområdet for Vestre Finnmark tingrett, med unntak av Kautokeino og Karasjok som tilhører Indre og Østre Finnmark tingrett, begge under Hålogaland lagdømme.
 Alta, Loppa og Hasvik utgjør virkeområdet for Alta prosti, Porsanger, Kautokeino og Karasjok sokner til Indre Finnmark prosti, og de øvrige kommunene tilhører virkeområdet for Hammerfest prosti under Nord-Hålogaland bispedømme i Den norske kirke.

Befolkningsutvikling
Tabellen viser befolkningsutviklingen i Vest-Finnmark i årene 1769-2001 basert på kommunegrensene fra 2002.SSB: Folke- og boligtellingen 2001. Kommune-, bydels- og fylkeshefter.
 Kommuner 1769 1801 1855 1900 1950 2001 Alta Hammerfest Hasvik Karasjok Kautokeino Kvalsund Loppa Måsøy Nordkapp Porsanger Vest-Finnmark

 Tettsteder 

Tettsteder i Vest-Finnmark, rangert etter innbyggertall 1. januar 2017 (kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2017.

Alta – 15 094 (Alta)
Hammerfest – 8 052 (Hammerfest)
Honningsvåg – 2 484 (Nordkapp)
Lakselv – 2 283 (Porsanger)
Karasjok - 1 844 (Karasjok)
Rypefjord – 1 838 (Hammerfest)
Kautokeino - 1 445 (Kautokeino)
Havøysund – 976 (Måsøy)
Øksfjord - 504 (Loppa)
Nordvågen - 441 (Nordkapp)
Tverrelvdalen - 430 (Alta)
Amtmannsnes - 426 (Alta)
Rafsbotn - 408 (Alta)
Hasvik - 385 (Hasvik)
Breivikbotn - 320 (Hasvik)
Talvik - 313 (Alta)
Kvalsund - 288 (Kvalsund)
Forsøl - 215 (Hammerfest)

Byer
Hammerfest fikk bystatus som kjøpstad i 1789. Honningsvåg fikk bystatus av kommunen i 1996 og Alta i 1999.

 Politikk 
 Stortingsvalgene 1906-1918 
Vestfinmarken var 1. valgkrets i Finmarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vestfinmarken valgte således én representant og én personlig vararepresentant.

Valgkretsen Vestfinmarken bestod av herredene Kautokeino, Alten/Alta, Talvik, Loppen og Øksfjord/Loppa, Hasvik, Hammerfest, Kvalsund, Maasø, Kjelvik og Kistrand med rundt 17 000 innbyggere og 8 000 stemmeberettigede etter innføringen av kvinnelig stemmerett.

 Valgresultat 
ValgårVenstreSocialisteneSamlingspartiet 1. valgomgang 2. valgomgang 1. valgomgang 2. valgomgang 1. valgomgang 2. valgomgangStemmerAndelStemmerAndelStemmerAndelStemmerAndelStemmerAndel1906459 32,7%742 44,9%367 26,2%389 23,5%137 9,8% 187172 25,6%519  31,4% 1909420 33,7%919 41,8%128 10,3%167 7,6%379(H og FV) 30,4%807 36,7%314 25,2%307 13,9%19122 205 53,2%62 3,3% 537(FV og H) 28,6% 119114 12,4%19151 164 40,2%1 560 53,9%168(H og FV) 5,8%19181 282* 54,4%2 15364,1%1 070*  45,4% 240905 35,7%
*Valget i 1918 ble forkastet av Stortinget. Nyvalg ble avholdt 1. mars 1919.

 Stortingsrepresentanter 
 Periode Representant Parti Vararepresentant 1907–1909 Fisker Jakob Peter Helmer Andersen, Kjelvik Venstre Veioppsynsmann P. L. Østlyngen 1910–1912 Sorenskriver Adolf Julius Wichstrøm, Alten(1) Venstre Fisker Martin Mikal Nilsen, Kvalsund 1913–1915 Fisker og gårdbruker Johannes Gjetmundsen, Talvik Venstre Lærer O. Andreassen, Kjelvik 1916–1918 Fisker Ulrik Erik Grape Wiig, Maasø Socialistene Skysskaffer og småbruker Johan Kristian Heitmann, Alten 1919–1921 Lensmann Johannes Hansen Kummeneje, Talvik Venstre Fisker M. Johansen, Kjelvik
(1)Wichstrøm døde i Kristiania 21. februar 1910.

Referanser

Eksterne lenker
 Tiltakssonen
 Vest-Finnmark Regionråd

Kategori:Distrikter i Norge
Kategori:Politikk i Finnmark
Kategori:Stortingsvalget 1906
Kategori:Stortingsvalget 1909
Kategori:Stortingsvalget 1912
Kategori:Stortingsvalget 1915
Kategori:Stortingsvalget 1918
Kategori:Finnmarks historie
Kategori:Valgdistrikter ved Stortingsvalg